କାଠଚୋରଙ୍କ ଆକ୍ରମଣରେ ବନରକ୍ଷୀ ଗୁରୁତର\nବାଲୁଗାଁ,୧।୧(ଡି.ଏନ.ଏ.)- ବାଲୁଗାଁ ବନ ବିଭାଗ ଅଧୀନ ନୀଳାଦ୍ରିପ୍ରସାଦ ପଞ୍ଚାୟତର ତାମଣା ଜଙ୍ଗଲରେ ସୋମବାର ଭୋର ସମୟରେ କାଠଚୋରଙ୍କ ଆକ୍ରମଣରେ ଜଣେ ବନରକ୍ଷୀ ଗୁରୁତର ଆହତ ହୋଇଛନ୍ତି।\nକାଠଚୋରଙ୍କ ଆକ୍ରମଣରେ ବନରକ୍ଷୀ ଗୁରୁତର\t January 1st, 17:12 PM January 1st, 17:12 PM\nବାଲୁଗାଁ,୧।୧(ଡି.ଏନ.ଏ.)- ବାଲୁଗାଁ ବନ ବିଭାଗ ଅଧୀନ ନୀଳାଦ୍ରିପ୍ରସାଦ ପଞ୍ଚାୟତର ତାମଣା ଜଙ୍ଗଲରେ ସୋମବାର ଭୋର ସମୟରେ କାଠଚୋରଙ୍କ ଆକ୍ରମଣରେ ଜଣେ ବନରକ୍ଷୀ ଗୁରୁତର ଆହତ ହୋଇଛନ୍ତି। ସେ ହେଲେ ଜ୍ୟୋତିରଞ୍ଜନ ସାହୁ। ଉକ୍ତ ଜଙ୍ଗଲରେ ରବିବାର ରାତି ପାଟ୍ରୋଲିଂ ସାରି ଜ୍ୟୋତିରଞ୍ଜନ ଅନ୍ୟ ଦୁଇଜଣ ଓ୍ବାଚରଙ୍କ ସହ କାର୍ଯ୍ୟାଳୟକୁ ଫେରୁଥିବା ବେଳେ ଭୋର ପ୍ରାୟ ୬ଟାବେଳେ ୩ଜଣ କାଠ ଚୋରିକରି ନେଉଥିବା ନଜରରେ ପଡିଥିଲା। କର୍ମଚାରଙ୍କୁ ଦେଖି ସେମାନଙ୍କ ମଧ୍ୟରୁ ଦୁଇଜଣ ଖସି ପଳାଇଥିଲେ। ସ୍ଥାନୀୟ ଟିକିରାଇପଡା ଗ୍ରାମର ସୁବାସ ଜାନିଙ୍କୁ କାବୁ କରିବା ବେଳେ ସେ ପାଖରେ ରଖିଥିବା ଟାଙ୍ଗିଆରେ ବନରକ୍ଷୀ ସାହୁଙ୍କୁ ଆକ୍ରମଣ କରିଥିଲେ। ଗୁରୁତର ଅବସ୍ଥାରେ ସାହୁ ତଳେ ପଡିଯିବାବେଳେ ସେ ଖସିଯିବାରେ ସକ୍ଷମ ହୋଇଥିଲେ। ପରବର୍ତ୍ତୀ ସମୟରେ ଆହତ ବନରକ୍ଷୀଙ୍କୁ ଚିକିତ୍ସା ପାଇଁ ବାଣପୁର ଡାକ୍ତରଖାନାରେ ଭର୍ତ୍ତି କରାଯାଇଥିଲା। ଏ ସମ୍ପର୍କରେ ବାଣପୁର ଥାନାରେ ଅଭିଯୋଗ ପରେ ପୋଲିସ ଅନୁସନ୍ଧାନ ଜାରି ରଖିଛି।
